b'\n_START_ARTICLE_\nNa\xc4\x8delo enotne odgovornosti\n_START_PARAGRAPH_\nNa\xc4\x8delo enotne odgovornosti je na\xc4\x8delo ra\xc4\x8dunalni\xc5\xa1kega programiranja, ki navaja, da bi moral vsak modul, razred ali funkcija prevzeti odgovornost za en del funkcionalnosti, ki jo zagotavlja programska oprema, in to odgovornost mora v celoti zajeti v razred. Vse njegove storitve morjajo biti ozko usklajene s to odgovornostjo. Robert C. Martin izrazi na\xc4\x8delo kot: \xc2\xbbRazred bi moral imeti samo en razlog za spremembo\xc2\xab, \xc4\x8deprav je zaradi zmede okoli besede \xc2\xbbrazlog\xc2\xab\xc2\xa0pred kratkim izjavil, da "to na\xc4\x8delo govori o ljudeh. (Dele\xc5\xbenik)"\n_START_SECTION_\nZgodovina\n_START_PARAGRAPH_\nIzraz je uvedel Robert C. Martin v istoimenskem \xc4\x8dlanku kot del njegovih na\xc4\x8del o objektno usmerjenem oblikovanju, ki so postali priljubljeni zaradi knjige Agile Software Development, Principles, Patterns, and Practices. Martin je opisal, da temelji na na\xc4\x8delu kohezije, kot sta jo opisala Tom DeMarco v svoji knjigi Strukturirana analiza in sistemska specifikacija ter Meilir Page-Jones v Prakti\xc4\x8dnem vodniku za oblikovanje strukturiranih sistemov. Leta 2014 je Martin napisal blog z naslovom Na\xc4\x8delo enotne odgovornosti z namenom pojasniti, kaj je bilo mi\xc5\xa1ljeno z besedno zvezo \xc2\xbbrazlog za spremembe\xc2\xab.\n_START_SECTION_\nPrimer\n_START_PARAGRAPH_\nMartin definira odgovornost kot \xc2\xbbrazlog za spremembo\xc2\xab\xc2\xa0in zaklju\xc4\x8di, da mora imeti razred ali modul en in izklju\xc4\x8dno en razlog, ki ga je treba spremeniti (tj. prepisati). Zgled je modul, ki sestavlja in natisne poro\xc4\x8dilo. Tak modul se lahko spremeni iz dveh razlogov: prvi\xc4\x8d, lahko se spremeni vsebina poro\xc4\x8dila in drugi\xc4\x8d, lahko se spremenji njegova oblika. Te dve stvari se spreminjata zaradi zelo razli\xc4\x8dnih vzrokov; prvi je vsebinski in drugi kozmeti\xc4\x8dni. Na\xc4\x8delo enotne odgovornosti pravi, da sta ta dva vidika problema v resnici dve lo\xc4\x8deni odgovornosti, zato morata biti v lo\xc4\x8denih razredih ali modulih. Slaba zasnova bi bila zdru\xc5\xbeiti dve stvari, ki se zaradi razli\xc4\x8dnih razlogov spreminjata v razli\xc4\x8dnih obdobjih._NEWLINE_Razlog, zaradi katerega je pomembno, da je razred osredoto\xc4\x8den na eno samo skrb, je v tem, da ga to naredi bolj robustnega. \xc4\x8ce nadaljujemo s prej\xc5\xa1njim primerom, \xc4\x8de pride do spremembe postopka priprave poro\xc4\x8dil, v primaru da je del istega razreda obstaja ve\xc4\x8dja nevarnost, da se koda, ki tiska, zlomi.'